《送刘世熙赴四川佥事管水利》
明代·吴宽

行行万里去分司，直到西川欲尽时。肯使江流归滟滪，还看山月照峨嵋。

外台总自刑曹出，上马亲将御敕持。千古李冰功不废，离堆刊木建生祠。

作者简介：（1435—1504）明苏州府长洲人，字原博，号匏庵。为诸生时，即有声望，遍读《左传》、《史记》、《汉书》及唐宋大家之文。成化八年会试、廷试皆第一，授修撰。侍孝宗东宫，进讲闲雅详明。孝宗即位，迁左庶子，预修《宪宗实录》，进少詹事兼侍读学士。丁忧后，入东阁，专典诰敕。进礼部尚书。卒谥文定。宽行履高洁，不为激矫，而自守以正。其诗深厚郁，自成一家。兼工书法。有《匏庵集》。